12. desember 2025.
Ábendingar varðandi áform um nýtt frumvarp um lagareldi.
1. Mjög mikilvægt er að ná niðurstöðu um opið netpokaeldi,
sem allir aðilar geta unað við. Hatrammar deilur sem staðið
hafa lengi eru farnar að skaða alla hagsmunaaðila.
Eftirfarandi atriði gætu verið skref til sátta.

2. Stefnt verði að því að allt opna sjókvíalaxeldið fari í  lokaðar 
kvíar eða eldi með ófrjóan fisk.
Hér er spurning um líf eða dauða villtra laxatofna.
Allar mótvægisaðgerðir t.d.  ljósastýring  hafa reynst 
gagnslausar og skálkaskjól.

3. Sjókvíaeldið verði ekki kvótavætt með því að breyta útgefnum 
leyfum í svokallaðan „laxahlut“ (hluteild rekstrarleyfishafa í 
heildarlaxafjölda með framsals-,  sölu- og veðsetningarheimild).
Firðir landsins verði áfram óskert eign þjóðarinnar.

4. Allt eftirlit verði endurskoðað og framkvæmt af sjálfstæðum
eftirlitsaðilum.  Hætt verði að byggja á „innra eftirliti“ eldisaðila
sjálfra, enda er slíkt eftirlit með sjálfum sér augljóslega ótækt.

5. Svokallað áhættumat erfðablöndunar miðist við 0% erfðablöndun.
Við gerð áhættumats verði teknar með allar ár landsins með
laxastofni, smáar og stórar.
Áhættuat verði framkvæmt af sjálfstæðum aðilum.

6. Skylt  verði að taka tryggingu vegna kostnaðar og tjóns
af völdum strokfisks og náttúruspjalla, þar með talin hreinsun
eldisfisks úr laxám með villtum stofni.

7. Skylt verði að merkja ákveðna prósentu allra eldisseiða með
uggaklippingu, sbr. ákvæði í fyrri reglugerð.

8. Bönnuð verði veðsetning, sala og framsal eldisleyfa.

9.  Áfram verði í gildi grundvallarákvæði í 2. mgr. 1. gr. núgildandi
laga um fiskeldi nr. 71/2008:
„Við framkvæmd laganna skal þess ávallt gætt að sem minnst röskun
verði á vistkerfi villtra fiskistofna og að sjálfbærri nýtingu þeirra
sé ekki stefnt í hættu.“

10.  Fellt verði á brott lagaákvæði um svokallað burðarþolsmat,
 sem bætt var við lög um fiskeldi árið 2014.
Með því var búin til leið fyrir eldisfyrirtækin til að fara fram hjá
gildandi lögum um stjórn vatnamála frá 2011 og lögum um varnir 
gegn mengun hafs og stranda frá 2004.

11. Eftirfarandi lög gangi framar lögum um lagareldi, þar sem þau
kann að greina á:
Lög um náttúruvernd nr. 60/2013.
Lög um umhverfisábyrgð nr. 55/2012
Lög um hollustuhætti og mengunarvarnir nr. 7/1998.

12. Til fróðleiks:  Norðmenn hafa bannað alla frekari útþenslu 
laxeldis í opnum netpokum.  Þar er nú talað um dautt lífríki fjarðanna.
Hvergi í veröldinni hefur laxeldi í opnum sjókvíum tekist án
þess að ganga frá villta laxinum dauðum.


Ofangreindar ábendingar eru frá:
Náttúruverndarfélaginu LAXINN LIFI (Form. Gunnlaugur Stefánsson).
Gunnlaugi Stefánssyni, Óttari Yngvasyni og Ara Wendel.




